Työtä ensin tiedustellut kieltäytyikin ja vetosi arvoihin.

Kokoomuksen kansanedustaja Timo Heinonen kertoo twitterissä saaneensa monen muun kansanedustajan tapaan suuren määrän erilaisia työhakemuksia työttömiltä.

Verkkouutiset kertoi edustajille massapostituksina tulleiden hakemusten taustasta tässä jutussaan.

Timo Heinonen kertoo eräässä hakemuksessa hänelle tarjotun mainossuunnittelua.

Heinonen laittoi lähettäjälle vastausviestin, jossa pyysi tarjousta ja sanoi olevansa ehdottoman kiinnostunut.

Tapahtumakäänne saattoi yllättää työhakemuksen lähettäjän. Hän vastasi ja ilmoitti kieltäytyvänsä työstä, jota siis ensin oli hakenut. Nyt hän vetosi Timo Heinosen mukaan arvoihin, joiden takia ei olisikaan valmis työhön.

– Kuvaavaa, että #työ ei lopulta kelvannutkaan, Timo Heinonen ihmettelee twitterissä.

Moni on lähettänyt työhakemuksen minullekin. Kuvaavaa on se, että kun juuri töitä yhdelle tarjosin niin vastausviestissä sitten sanottiin, että ei ollakaan ”arvojen takia” kiinnostuneita tekemään työtä minulle? #politiikka #työhakemus #aktivointimalli #työ #työllisyys #hallitus — Timo Heinonen (@timoheinonen) January 3, 2018

Jokainen työtön ja työhakemus tulee ottaa vakavasti. Itse yritän aina auttaa jos vain mahdollista tavalla tai toisella. #työllisyys #työ #toimeentulo #yrittäjyys — Timo Heinonen (@timoheinonen) January 4, 2018